
Quej atza pej qui tlaltecpactli 



(Genesis 1 huan 




Achtohui san Toteco itztoya. Ax aquiyayaj 
tlagame huan sihuame. Ax oncayaya tonati. Ax 

oncayaya metztli. Ax oncayayaj sitlalime. Ax 
oncayaya tlaltecpactli. San Toteco itztoya. Huajca 
Toteco quichijqui tlaltecpactli campa tiitztoque 
ama. Nochi tzintlayohuayaya huan momanqui atl 

ipan nochi tlali. Huajca quiijto Toteco: 

Ma onca tlaahuili. 

Huan oncac tlaahuili. Toteco quitocaxti tlaahuili 

tonaya' huan tzintlayohuilotl quitocaxti 

r 

'tlayohuilotr . 

Teipa Toteco quichijchijqui elhuicactli huan 
quinahuati ma tlejco san tlajco ne atl tlen 

momanayaya ipan tlali. San tlajco ne atl tlejcoc 
huejcapa huan mochijqui mixtli. Seyoc tlajco 
momanqui ipan tlali. 
Quentzi teipa quinahuati Toteco ne atl ipan tlali, 

r 

huan quiijto: 

Ma mosejsecotili huan ma onca atemitl, 
mantoc atl, huan hueyiatl. 




Huan quiijto: 

Ma huahuactos ne tlali. 



Queja ni, Toteco quichijchijqui tlaltecpactli . 
Teipa Toteco quiijto: 

Ma onca sacapetlatl. 
Huan oncac sacapetlatl ipan tlali 

huactoc. Noquia quichijchijqui cuatlatoctzitzi huan 
cuatini tlen quipiaj tlacuajcualistli. Toteco quiitac 
nochi oncayaya cuali. 

Ne elhuicactli aya quipiayaya tlen 
huehueyi tlatlanextli. Huajca Toteco 

quichijchijqui tonati para techtlatlanextilis ni 
tlaltecpactli tonaya huan quichijchijqui metztli 

para techtlatlanextilis tlayohua. Noquia Toteco 

nochi sitlalime. 




Queman quisqui tonati, nochi nesiyaya 
yejyectzi, pero tlaltecpactli eltoya san molhui. 

Huajca Toteco quiijto: 

Ma oncaj michime huan totome. 
Huan isocapa nesque, michime ajquiyayaj ipa 
atl huan totome papatlacatinemiyayaj . Toteco 

noquia quichijchijqui huacaxme, cohuame huan 

nochi tlamame. 

Noja ax aquiyayaj tlagame huan sihuame. 

Huajca Toteco quichijchijqui se tlagatl huan queja 
ni quichijchijqui. Achtohui quiitzqui tlali huan 



quichijchijqui tlen quipia ima, imetz, itzonteco 

huan yajmajtic itlagayo. Teipa quiyacailpitzqui 

huan quimacac yolistli. Noquia Toteco quimacac 

tlagatl itonaltzi tlen ax quema miquis. Pero ne 
tlapialime axtle. Ax quinmacac tlapialime se 

inintonaltzi . Toteco quitocaxti ne tlagatl Adan. 

Adan itztoya xochimilijtic tlen quichijchijqui 

Toteco. Xochimilijtic eliyaya yejyectzi huan 

itoca Ed6n. Quipiayaya cuatlatoctli tlen tlajqui 

huan tlajtlajco ne xochimili panoyaya se 
atemitl. Toteco quinahuati Adan ma quimo 

cuitlahui ne xochimili. 



■ 

Se tonal quininhualicac Toteco nochi tlapialime 

huan nochi totome campa itztoya Adan. Quiijto 

ma quintocatlali. Se, sen Adan quintocaxti nochi 
ne tlapialime huan totome. 

Yejyectzi nochi tlen eltoya ipan ne xochimili 
pero Adan mosehuiyaya iselti. Ax aquiyaya 
ajqueya ihuaya itztos huan camanalos. Yejca 
Toteco quichijqui ma cochi, huan quema cochtoya 
Adan, Toteco quiquixtili se ielchique. lea ya 
nopa quichijchijqui se sihuatl. Quema isac 



Ad^n, Toteco quinextili isihua. Ad^n quiitac 




huan quipacti. Quiicnelijqui huan quitocatla- 
lijqui Eva. Adan ihuaya isihua quimocuitlahui- 

yayaj ne xochimili. Huan Toteco quinilhui ma 
quinnahuatica nopa tlamame huan nochi tlen 
onca ipan tlaltec pactli . 




Itztoyaj ica cuajcualtzi pampa Toteco quintio 
chijqui huan quinmacac nochi tlen intech 



monequi . 

Quema pejqui tlaltecpactli, ax tleno san hualajqui 
iselti. Axtle. Toteco, quena, yajaya quichij chijqui 
nochi huan nochi iaxca. Quitlachilijqui nochi 
tlen quichijchijqui huan quena cualtitoc. 

Quejatza quipatlac totlaltecpac 

(Genesis 




Quema Toteco quichijqui ni tlaltecpactli, 
nelyejyectzi eltoya. San itztoyaj Adan ihuaya Eva 

ipan nochi ni tlaltecpactli. Yajuanti itztoyaj ipan 

se xochimili yejyectzi itoca Eden tlen Toteco 

quinchihuilijqui. 

Se tonal Toteco quiilhui Adan: 

— ^Nochi tlatzopelcayotl tlen eltoc ipan cuatini, 
nochi cuali inquicuase. San nopa cuahuitl tlen 
eltoc tlajtlajco xochimili, ax cuali inquicuase 
itlatzopelcayo. Pampa intla inquicuase nopa 
tlatzopelcayotl, huajca san polihui inmiquise. 

Nopa axcualtlagatl quinelcocolia tlen Toteco. 
Se tonal axcualtlagatl calajqui se cohuatl huan 

hualajqui ipan ne xochimili. Quicamahui Eva 
huan quiilhui: 

^Inmechtlaquiquixtilia Dios para amo xijcuaca 

nion se tlatzopelcayotl tlen cuatini ipan ni 
xochimili? 

Eva quinanquili: 

— Huelis tijcuase nochi tlatzopelcayotl tlen 
nochi cuatini. San se techquixtilijqui Toteeo 
huan quiijto intla tijcuase itlatzopelcayo ne 
cuahuitl, tojuanti timiquise. 

Axcualtlagatl quinanquili huan istlacatic: 

Ax neli. Ax inmiquise intla inquicuase 

itlatzopelcayo ne cuahuitl. Axtle, inquiixmatise 
nochi tlen cuali huan tlen ax cuali queja Dios. 

Huajca Eva yajqui quitlachilito ne 

tlatzopelcayotl tlen ne cuahuitl. Quipantilijqui 
nelia cuali. Quitejqui huan quicuajqui. Teipa 
Eva quiyecolti noquia Adan. Queja ni, Adan 
ihuaya Eva ax quineltoquilijque Toteeo 

. Yajuanti achtohui quichijque tlajtlacoli 
ipan tlaltecpactli . 

lea tiotlac Toteeo hualajqui para quinca- 

mahuis. Quema quicajque icamanal, yajuanti 
momaj matiy ay aj . Quinequitosquiaj motlati- 

tosquiaj. Pero axaca huelis quineltlatilis Toteeo 
Yajaya nochipa tlachixtoc. 

Toteeo quinotzqui Adan, quiilhui: 

^Tijcuajqui nopa tlatzopelcayotl tlen ni 

mitzilhui ax cuali tijcuas? 

Adan quinanquili: 

Nosihua tlen ta tinechmacac tlen nohuical 



V 

nechmacac nopa tlatzopelcayotl huan nijcuajqui. 
Huajca Toteco quitlajtlani isihua: 

iTlachqui tijchijqui? 
Ne sihuatl quiijto: 

Ne cohuatl nechcajcaya huan yejca nijcuajqui. 
Huajca Toteco quiijto ne cohuatl: 

Pampa tijchijqui ni, ica moijti tinejnemis 
nochi tonal. 



Huan Toteco quiilhui ne sihuatl: 

Pampa ta tijchijqui ni tlajtlacoli titlaijiyohuis 
miac quema tlacatis moconehua. Noquia 

motlahuical mitznahuatis nochipa. 
Teipa Toteco quiilhui Adan: 

Ad^n, pampa ax tinechneltoquili, chicahuac 



tite^uititias nochipa para inquicuatiase . Ni 

tlaltecpactli mosentlamancuepas huan 
quipehualtis quipias huitztli huan sahuamecatl 
pampa titlajtlacolchijqui. 

r _ 

Teipa Toteco quinquixtili tlen yejyectzi xochi- 
mili tlen itoca Eden. 



F — ^^ 



Queja ni pejqui tlajtlacoli ipan ni tlaltecpactli. 
Huajca ama nochi titlajtlacolejque pampa 

titlacatque ipan tlajtlacolotl. Tojuanti ax 

tijchihuaj tlen Toteco technahuatia. ^Ajqueya 

techtlapoj polhuis totlaj tlacolhua? San se hueli, 
itoca Tohueyiteco Jesucristo tlen mijqui ipan 
cuamapeli techtlajtlacolquixtilia. 

